**Frederic Sackrider Remington** (født 4. oktober 1861 i Canton i staten New York i USA, død 26. desember 1909 i Ridgefield i Connecticut) var en amerikansk maler, illustratør og skulptør som er mest kjent for sine avbildninger av den amerikanske Vesten.

Liv og virke
------------

Detalj fra *The Hunters' Supper*, ca 1909
*Coronado sets out to the North*
### Bakgrunn

Remington ble født i Canton i staten New York, og tilbragte sin barndom der med jakt og hesteridning.[] Han begynte også å tegne fantasifigurer. Familien flyttet senere til Ogdensburg i samme delstat. 

Remington studerte kunst ved Yale University, men var på denne tid mer interessert av amerikansk fotball og boksing enn av kunst.[] Etter at hans far døde flyttet han til Albany i staten New York.

### Karriere

Snart foretok han sin første reise vestover, og han ble forretningsmann i Kansas City. I 1884 giftet han seg og begynte også å studere kunst igjen på Art Students League of New York. Snart begynte han å forsøke å få illustrasjoner og tegninger med Ville Vesten-temaer publisert, hovedsakelig i forskjellige tidsskrifter. En stor del av hans tidlige arbeider ble trykket i tidsskriftene *Collier's Weekly* og *Harper's Magazine*.

I 1890 ble Remington krigskorrespondent og illustratør i den spansk-amerikanske krig, med oppdrag å sende illustrasjoner til William Randolph Hearsts avisimperium. Han ble snart lei av sin oppgave,[] men han rakk å bevitne slaget ved San Juan Hill.

Under den senere del av sitt voksne liv bodde han i New Rochelle og som gammel flyttet han til Ridgefield i Connecticut. Med tanke på att Remington er mest kjent for sine mange avbildninger av livet i den amerikanske Ville Vesten, var han selv der bare relativt kort tid, noen omganger på en måned eller så hver gang.[] Han kom akkurat tidsnok til å fange inntrykk av samfunn, mennesker og miljøer innen Vesten ble modernisert, og sporene av Ville Vesten-kulturen bare ble svake spor.[]

Remington var ved slutten av sitt liv ekstremt overvektig, og det førte med seg helseproblemer.[] Han døde etter en mislykket blindtarmsoperasjon som ga ham bukhinnebetennelse.

Film
----

I 1991 laget det statlige amerikanske TV-selskapet Public Broadcasting Service (PBS) en dokumentar om hans liv, *Frederic Remington: The Truth of Other Days*. Filmen inngår i den serie om fremstående amerikanske kunstnere, forfattere og skuespillere, *American Masters*.

Galleri
-------

* The Bronco Buster, 1909*The Bronco Buster*, 1909
* Shotgun hospitality, 1908*Shotgun hospitality*, 1908
* Pretty Mother of the Night — White Otter is No Longer a Boy*Pretty Mother of the Night — White Otter is No Longer a Boy*
* The End of the Day, ca 1904*The End of the Day*, ca 1904
* The Outlier*The Outlier*
* The Parley*The Parley*
* Fight for the Waterhole*Fight for the Waterhole*
* Indians Simulating Buffalo*Indians Simulating Buffalo*

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Frederic-Remington, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 3. mai 2014[Hentet fra Wikidata]
3. 1 2   RKDartists, «Frédéric Remington», RKD kunstner-ID 66234[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2   rkd.nl[Hentet fra Wikidata]
6. ↑   rkd.nl[Hentet fra Wikidata]
7. ↑   Find a Grave[Hentet fra Wikidata]

Eksterne lenker
---------------

* (en) Frederic Remington – kategori av bilder, video eller lyd på Commons Rediger på Wikidata

* (en) Frederic Remington – galleri av bilder, video eller lyd på Commons Rediger på Wikidata
* (en) Om Remington på artcyclopedia.com (engelsk)
* (en) PBS on Remington
* (en) Frederic Remington: *The Color of Night* Fra en utstilling på National Gallery of Art. Manga verk av Remington, med meget tekst (engelsk)
* (en) Filmen *Frederic Remington: The Truth of Other Days* på Movie Tome
* (en) Fredrick Remington Art Museum i Ogdensburg
* (en) Verk av Frederic Remington på Project Gutenberg

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Prabook **·** Brockhaus Enzyklopädie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** BNE **·** Discogs
 |